На основу  члана 27. став 5 и члана 135.  став 2. Закона о стечају („Службени гласник РС“ бр. 04/2009, 99/2011-др. закон,71/2012-одлука УС, 83/2014), и Националног стандарда о начину и поступку уновчења имовине стечајног дужника – Национални стандард број 5, стечајни управник стечајног дужника
АК ВОЖДОВАЦ АД БЕОГРАД у стечају

ОБЈАВЉУЈЕ

ПОЗИВ ЗА ДОСТАВЉАЊЕ ПОНУДА

за

Вршење услуга процене вредности правног лица и процене вредности имовине стечајног дужника

Предмет процене је стечајни дужник као правно лице, односно његова имовина, где најзначајнију имовину чини:

· Објекат бр. 2 - Зграда пословних услуга површине 414 м2 са магацинским простором и подрумом - Лн.бр. 3968 КО Вождовац

· Објекат бр. 3 - Зграда пословних услуга - сервисна хала површине 8.437 м2 - Лн.бр. 3968 КО Вождовац 

· Објекти бр. 4 и бр.5 - Зграда пословних услуга - Управне зграде површине 2.722,83м2 - Лн.бр. 3968 КО Вождовац 

· Објекат бр. 6 - Објекат других делатности површине 5.110 м2 - Лн.бр. 3968 КО Вождовац 

· Објекат бр. 7 - Зграда пословних услуга  површине 366 м2- Лн.бр. 3968 КО Вождовац 
· Опрема, залихе и потраживања.
Проценитељ је дужан да о извршеној процени наручиоцу, достави Извештај о извршеној процени у 3 примерка у писаној и електронској форми. Извештај обавезно мора да садржи:
Предмет процене; Датум процене; Процену вредности стечајног дужника као правног лица и његове имовине са стањем на дан 31.12.2020.године, са посебним приказом имовине са теретом и имовине без терета, све исказано у еврима и динарској противвредности; Опис метода коришћених у процени; Претпоставке и евентуално ограничавајуће услове при изради Извештаја о процени.
Проценитељ је дужан да процену врши у складу са Међународним и Националним стандардима који се примењују при процени, Законом о проценитељима вредности непокретности, Законом о стечају, Националним стандардом бр. 5 Правилника о утврђивању националних стандарда за управљање стечајном масом и свим другим прописима  Републике Србије.
Проценитељ ће извршити процену целисходности продаје стечајног дужника као правног лица у односу на продају имовине стечајног дужника појединачно, утврдити учешће вредности процењене имовине на којој је конституисано разлучно право, у односу на процену вредности правног лица (изражено у процентима), као и предложити начин продаје, на основу процене, при коме ће се повериоци највише намирити.
Понуђачи су дужни да своје понуде доставе најкасније до 29.03.2021. године до 15 часова. Понуде се могу доставити поштом на адресу АК ВОЖДОВАЦ ад Београд– у стечају, Војводе Степе 318, Београд, или лично на адресу Солунска бр18/17, Београд.
Понуда мора да буде јасна, недвосмислена, читко исписана и оверена печатом и потписом овлашћених лица. Понуде са варијантама нису дозвољене.

Све понуде се достављају на српском језику.

Понуде се достављају у затвореним ковертама. 

Заинтересовани понуђачи могу да изврше увид у правно-имовинску, рачуноводствену и осталу документацију Стечајног дужника, уз претходни договор, са циљем оцене обима ангажовања, рока извршења посла, цене услуге и начина плаћања. 
Захтев за додатне информације понуђачи треба да доставе на е-адресу radedjurovic.rd@gmail.com са назнаком „Питања у вези понуде“.
Контакт особа је Раде Ђуровић, тел: 063/274334
Понуда обавезно мора да садржи:

· Доказе о испуњености услова из овог Позива;

· Имена ужег тима који ће радити процену са задужењима и референцама;

· Имена ширег консултантског тима;
· Рок у коме ће завршити процену;

· Цену за пружену услугу исказану искључиво у динарима са посебно исказаним ПДВ-ом;
· Референц листу;
· Рок плаћања.

Одабир најповољнијег понуђача ће извршити Одбор поверилаца у роковима прописаним Националним стандардом бр 5. У случају да Одбор поверилаца не донесе одлуку у прописаном року, избор понуђача ће извршити стечајуни управник.

Услови учешћа
Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то:

· Да је регистрован за обављање одговарајуће делатности код надлежног органа,
· Да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде,
· Да је за претходне и текућу годину измирио доспеле порезе, доприносе и друге обавезе по основу јавних прихода,
· Да располаже неопходним финансијским и пословним капацитетом:
1. Да у току 2020.г. није имао пословни губитак

2. Да је током 2020.г. године био ликвидан

· Да испуњава квалификациони услов, односно да располаже довољним кадровским и техничким капацитетом за вршење услуге из понуде,

· Да је за реализацију услуга из понуде предвидео најмање 5 чланова проценитељског тима који имају одговарајуће универзитетске квалификације у области економије, права, грађевинске струке, информатике и других инжењерских профила, те да имају искуства у пружању услуга наведених у понуди. (Приложити списак са задужењима и биографије кључног особља предложеног за спровођење услуга из понуде. Одвојено навести имена и референце ширег консултантског тима).

· Да члан тима за процену некретнина има одговарајућу лиценцу за вршење процене вредности непокретности у складу са Законом о проценитељима вредности непокретности( приложити копију лиценце).
·  Да у проценитељском тиму постоји лице које има искуства у процени предузећа из области рада стечајног дужника односно да поседује релевантна знања из области технолошких процеса предузећа која су слична предмету процене из овог уговора.              
